b'\n_START_ARTICLE_\nMosti\xc4\x8d\n_START_SECTION_\nLega\n_START_PARAGRAPH_\nMosti\xc4\x8d le\xc5\xbei na soto\xc4\x8dju manj\xc5\xa1e Kr\xc4\x8dice in reke Krke, med \xc5\xa0talensko goro in Svin\xc5\xa1ko planino.\n_START_SECTION_\nZgodovina\n_START_PARAGRAPH_\nS prihodom Slovanov v 6. st. in ustanovitvijo Karantanije postane \xc5\xa1ir\xc5\xa1e podro\xc4\x8dje del tudi slovenske kulturne zgodovine. Prvi\xc4\x8d se omenja obmo\xc4\x8dje v listini 831. 927 je prvi\xc4\x8d omenjena cekev sv. Lovrenca (\xc5\xa0entlovrenc) nad Mosti\xc4\x8dem (sam svetnik pa je bil med izredno priljubljenimi v prvem obdobju pokristjanjevanja karantanskih Slovanov. _NEWLINE_Iz karantanske dobe so ostali sledovi v skupni lastninski strukturi gozdov na Kri\xc5\xa1tofovi gori kmetov v dolini. Kri\xc5\xa1tofova gora oz. cerkev na njenem vrhu je bila ustanovljena s strani benediktinskega samostana v \xc5\xa0entpavlu v Labotski dolini, ki je imel tudi posestva v Me\xc5\xbei\xc5\xa1ki dolini, tako da je tu skozi stoletja potekala slovenska bo\xc5\xbeja pot, kot je to tudi nekdaj prikazal slovenski kri\xc5\xbeev pot v cerkvi._NEWLINE_Kraj je bil prvotno imenovan po Gori\xc4\x8dici, kasneje \xc5\xa1ele se je od. 16. st. dalje kraj imenoval po mostu nad reko: Mosti\xc4\x8d. _NEWLINE_Od poznega srednjega veka najdemo fu\xc5\xbeinarstvo in delavnice verig, tudi samo ime naselja \xc5\xbdelezen (nem. Selesen) naznanja obstoj rude v kraju. 1838 je bil ustanovljen livarski obrat. V 20. st. je prisotna kemi\xc4\x8dna industrija. Zgodnja industrijalizacija in zgodovinska orientacija kraja proti severu sta precej prispevali k razvoju narodnostnih razmer, saj se je v 2. polovici 19. stoletja podro\xc4\x8dje precej germaniziralo._NEWLINE_1849 je bila ustanovljena ob\xc4\x8dina \xc5\xa0entjan\xc5\xbe na Mosti\xc4\x8du, ki je bila preimenovana leta 1935 v Mosti\xc4\x8d. Od leta 1963 je Mosti\xc4\x8d tr\xc5\xbena ob\xc4\x8dina.\n_START_SECTION_\nSlovensko nare\xc4\x8dje\n_START_PARAGRAPH_\nZgodovinsko pri\xc5\xa1tejemo zahodne obronke Svin\xc5\xa1ke planine ter obronke Kri\xc5\xa1tofove gore (\xc5\xa0entlip\xc5\xa1) \xc5\xbee k \xc5\xa1ir\xc5\xa1emu nare\xc4\x8dnem podro\xc4\x8dju ro\xc5\xbean\xc5\xa1\xc4\x8dine ( oz. ju moramo pri\xc5\xa1teti k podro\xc4\x8dju prehodnega podnare\xc4\x8dja/govora Celov\xc5\xa1kega polja ) (medtem ko pri\xc5\xa1tejemo zahodne obronke Svin\xc5\xa1ke planine k slovenskem nare\xc4\x8dnem podro\xc4\x8dju podjun\xc5\xa1\xc4\x8dine)\n_START_SECTION_\nDanes\n_START_PARAGRAPH_\nPo \xc5\xa1tetju 2001 ima Mosti\xc4\x8d 3.110 prebivalcev, od tej je 96,7\xc2\xa0% avstrijskih dr\xc5\xbeavljanov. 85,9\xc2\xa0% je pripadnikov rimsko-katoli\xc5\xa1ke cerkve, 3,7\xc2\xa0% evangeli\xc4\x8danov in 0,8\xc2\xa0% muslimanov. 7,0\xc2\xa0% prebivalcev je brez veroizpovedi.'